1. ΕΓΚΥΚΛΙΟΣ Υπουργείου Δικαιοσύνης της 24 Ιουν. 1887 Αριθ.9321 Υπό τινος των παρ' Εφέταις Εισαγγελέων υπεβλήθη ημίν η ερώτησις, πότε και τίνι τρόπω πρέπει να γίνηται η εκκαθάρισις και η βεβαίωσις των ποινικών εξόδων και τελών, όταν εναντίον της καταδικαστικής αποφάσεως εγένετο αίτησις αναιρέσεως, διότι συνήθως μεν αι αποφάσεις του Αρείου Πάγου επί των τοιούτων αιτήσεων εκδίδονται μετά την λήξιν των εργασιών του Κακουργιοδικείου, οι δε Γραμματείς των Κακουργιοδικών διάφορον μέχρι τούδε τηρούσι τακτικήν, καθόσον τινές μεν δεν ενεργούσι την εκκαθάρισιν επί τω λόγω ότι η καταδικαστική απόφασις δεν κατέστη αμετάκλητος, άλλοι δε ενεργούσι ταύτην και διαβιβάζουσι τους οικείους πίνακας εις το αρμόδιον ταμείον, όπως γένηται η βεβαίωσις, φρονούντες ότι αν η αίτησις αναιρέσεως γίνη δεκτή και είτε απαλλαγή της ποινής ο καταδικασθείς, είτε παραπεμφθή η δίκη εις άλλο κακουργιοδικείον, ο Γραμματεύς του Αρείου Πάγου οφείλει να γνωστοποιή τούτο εις τον αρμόδιον Ταμίαν, ίνα διαγράφη εκ των οικείων βιβλίων τα ήδη βεβαιωθέντα έξοδα και τέλη. Προς άρσιν της τοιαύτης ανωμαλίας και εξασφάλισιν της βεβαιώσεως των ποινικών εξόδων και τελών και εν τη προκειμένη περιπτώσει εντελλόμεθα υμίν τα εξής:α)ο Γραμματεύς του κακουργιοδικείου οφείλει, και όταν εγένετο αίτησις αναιρέσεως, να συντάσση συμφώνως προς τα κεκανονισμένα, τον απαιτούμενον πίνακα της εκκαθαρίσεως και βεβαιώσεως των ποινικών εξόδων και τελών, άπερ επιβαρύνουσι τον καταδικασθέντα, και να επισυνάπτη τον πίνακα τούτον, προσηκόντως υπό του προέδρου τεθεωρημένον, εν τη σχετική δικογραφία β)Ο Γραμματεύς του Αρείου Πάγου, ει μεν η αίτησις αναιρέσεως απορριφθή, αποστέλλει τον πίνακα τούτον εις το αρμόδιον ταμείον, προσθέτων κάτωθι αυτού και τα έξοδα και τέλη της ενώπιον του Αρείου Πάγου διαδικασίας, εν η περιπτώσει επεβλήθησαν και ταύτα εις βάρος του καταδικασθέντος, ει δε η αίτησις αναιρέσεως γίνη δεκτή και είτε απαλλαγή ο καταδικασθείς της ποινής, είτε παραπεμφθή η δίκη εις άλλο κακουργιοδικείον, σημειοί κάτωθι του πίνακος τον αριθμόν, την χρονολογίαν και περίληψιν του διατακτικού της αποφάσεως του Αρείου Πάγου. 